ਨਯਨਾ ਜੇਮਸ
ਨਯਨਾ ਜੇਮਸ (ਅੰਗ੍ਰੇਜ਼ੀ: Nayana James; ਜਨਮ 18 ਅਕਤੂਬਰ 1995) ਇੱਕ ਭਾਰਤੀ ਅਥਲੀਟ ਹੈ ਜੋ ਲੰਬੀ ਛਾਲ ਮੁਕਾਬਲੇ ਵਿੱਚ ਹਿੱਸਾ ਲੈ ਰਹੀ ਹੈ।

ਉਸਨੇ 2017 ਏਸ਼ੀਅਨ ਅਥਲੈਟਿਕਸ ਚੈਂਪੀਅਨਸ਼ਿਪ - ਔਰਤਾਂ ਦੀ ਲੰਬੀ ਛਾਲ ਵਿੱਚ ਕਾਂਸੀ ਦਾ ਤਗਮਾ ਹਾਸਲ ਕੀਤਾ ਜਦੋਂ ਕਿ ਉਸਦੀ ਹਮਵਤਨ ਨੀਨਾ ਵਰਾਕਿਲ ਨੇ ਚਾਂਦੀ ਦਾ ਤਗਮਾ ਜਿੱਤਿਆ।

ਅਰੰਭ ਦਾ ਜੀਵਨ 
ਨਯਨਾ ਦਾ ਜਨਮ 18 ਅਕਤੂਬਰ 1995 ਨੂੰ ਕੇਰਲਾ ਰਾਜ, ਭਾਰਤ ਦੇ ਇੱਕ ਜ਼ਿਲ੍ਹੇ ਕੋਝੀਕੋਡ ਵਿੱਚ ਹੋਇਆ ਸੀ। ਉਸ ਨੂੰ ਕੇਐਮ ਪੀਟਰ, ਇੱਕ ਸਾਬਕਾ ਐਥਲੀਟ ਦੁਆਰਾ ਖੋਜਿਆ ਗਿਆ ਸੀ, ਜਦੋਂ ਉਹ ਕੋਜ਼ੀਕੋਡ ਦੇ ਸੇਂਟ ਜਾਰਜ ਹਾਇਰ ਸੈਕੰਡਰੀ ਸਕੂਲ ਵਿੱਚ ਇੱਕ ਵਿਦਿਆਰਥੀ ਸੀ। 2010 ਵਿੱਚ, ਨਯਨਾ ਨੇ ਮਸ਼ਹੂਰ ਅਥਲੀਟ ਮੇਓਖਾ ਜੌਨੀ ਦੇ ਸਾਬਕਾ ਕੋਚ ਜੋਸ ਮੈਥਿਊ ਦੇ ਅਧੀਨ ਸਿਖਲਾਈ ਲਈ ਥਲਾਸੇਰੀ, ਕੇਰਲ ਵਿੱਚ ਸਪੋਰਟਸ ਅਥਾਰਟੀ ਆਫ਼ ਇੰਡੀਆ ਦੇ ਸੰਸਥਾਨ ਵਿੱਚ ਸ਼ਿਫਟ ਹੋ ਗਈ।

ਕੈਰੀਅਰ 
2017 ਵਿੱਚ ਪਟਿਆਲਾ ਵਿਖੇ 21ਵੀਂ ਫੈਡਰੇਸ਼ਨ ਕੱਪ ਨੈਸ਼ਨਲ ਸੀਨੀਅਰ ਅਥਲੈਟਿਕਸ ਚੈਂਪੀਅਨਸ਼ਿਪ ਵਿੱਚ ਸੋਨ ਤਮਗਾ ਜਿੱਤਣ ਵਾਲੇ ਪ੍ਰਦਰਸ਼ਨ ਤੋਂ ਬਾਅਦ ਨਯਨਾ ਨੇ ਪ੍ਰਸਿੱਧੀ ਹਾਸਲ ਕੀਤੀ। ਜੇਮਸ ਨੇ ਲੰਬੀ ਛਾਲ ਮੁਕਾਬਲੇ ਵਿੱਚ 6.55 ਮੀਟਰ ਦੀ ਛਾਲ ਰਿਕਾਰਡ ਕੀਤੀ, ਜੋ ਉਸਦਾ ਨਿੱਜੀ ਸਰਵੋਤਮ ਹੈ। ਪਟਿਆਲਾ ਵਿੱਚ 22ਵੇਂ ਫੈਡਰੇਸ਼ਨ ਕੱਪ ਵਿੱਚ, ਨਯਨਾ ਨੇ ਲੰਬੀ ਛਾਲ ਮੁਕਾਬਲੇ ਵਿੱਚ ਇੱਕ ਹੋਰ ਸੋਨ ਤਮਗਾ ਜਿੱਤ ਕੇ ਆਪਣਾ ਸਿਲਸਿਲਾ ਜਾਰੀ ਰੱਖਿਆ।

ਨਯਨਾ ਦੀ 6.55 ਮੀਟਰ ਦੀ ਛਾਲ ਲੰਬੀ ਛਾਲ ਦੇ ਇਤਿਹਾਸ ਵਿੱਚ ਚੋਟੀ ਦੇ 5 ਭਾਰਤੀ ਪ੍ਰਦਰਸ਼ਨਾਂ ਵਿੱਚੋਂ ਇੱਕ ਹੈ। 2018 ਵਿੱਚ, ਉਸਨੇ ਰਾਸ਼ਟਰਮੰਡਲ ਖੇਡਾਂ ਦੇ ਮਹਿਲਾ ਲੰਬੀ ਛਾਲ ਮੁਕਾਬਲੇ ਵਿੱਚ 12ਵਾਂ ਸਥਾਨ ਪ੍ਰਾਪਤ ਕੀਤਾ। 2018 ਏਸ਼ੀਅਨ ਇਨਡੋਰ ਖੇਡਾਂ ਵਿੱਚ, ਨਯਨਾ ਨੇ ਔਰਤਾਂ ਦੀ ਲੰਬੀ ਛਾਲ ਵਿੱਚ 6.08 ਮੀਟਰ ਦੀ ਛਾਲ ਨਾਲ ਚਾਂਦੀ ਦਾ ਤਗਮਾ ਜਿੱਤਿਆ।

ਹਵਾਲੇ

ਜ਼ਿੰਦਾ ਲੋਕ
ਜਨਮ 1995
21ਵੀਂ ਸਦੀ ਦੇ ਭਾਰਤੀ ਲੋਕ
21ਵੀਂ ਸਦੀ ਦੀਆਂ ਭਾਰਤੀ ਔਰਤਾਂ